Esti Kornél naplója
Kosztolányi Dezső, mozaikok, A Pesti Hírlap Vasárnapja, 1931
„Vannak koldusok, nyájas, derüs aggastyánok, kávébarna bőrrel, ezüst hajjal, akik mintegy erre a pályára születtek. / Beh förtelmes is a kegyenc-poéta, aki hercegek udvarában kegyelem-kenyéren él s ugy táncol, amint gazdája fütyöl. / Fölszáll a villamosra egy magas fiu, huszéves lehet, feketeszemü, feketehaju. / Virágáruslány járja végig a kávéházat.”